OpenLLM-France/wikimedia huggingface dataset:
# Arouca

Arouca és un municipi portuguès, a la regió del Nord i a la subregió d'«Área Metropolitana do Porto». Es divideix en 20 freguesies. Limita al nord amb Castelo de Paiva i Cinfães, a l'est amb Castro Daire, a l'est i sud amb São Pedro do Sul, al sud amb Vale de Cambra, al sud-oest amb Oliveira de Azeméis i al nord-oest amb Santa Maria da Feira i Gondomar.
Població del concelho d'Arouca (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 7072 | 11111 | 16671 | 21433 | 26378 | 23896 | 23894 | 24227 | 24019 |

## Freguesies

* Albergaria da Serra
* Alvarenga
* Arouca
* Burgo
* Cabreiros
* Canelas
* Chave
* Covelo de Paivó
* Escariz
* Espiunca
* Fermedo
* Janarde
* Mansores
* Moldes
* Rossas
* Santa Eulália
* São Miguel do Mato
* Tropeço
* Urrô
* Várzea

## Vegeu també

* Futebol Clube de Arouca
# Berta Vias Mahou

Berta Vias Mahou (Madrid, 1961) és una escriptora i traductora d'alemany llicenciada en Geografia i Història (especialitat d'Història Antiga). El 25 de novembre de 2011 va obtenir el Premi Dulce Chacón de Narrativa Espanyola, en la seva vuitena edició, per la seva obra Venían a buscarlo a él (Acantilado). El guardó va ser concedit per unanimitat del jurat, segons va declarar la presidenta, Rosa Regàs, qui va qualificar la novel·la de "compromesa, amb una gran qualitat i perfecta des del punt de vista literari". El 13 de novembre de 2014 li va ser concedit el XXVI Premi Torrente Ballester per la seva novel·la Yo soy El Otro, pel seu "fortíssm component literari" segons el jurat del guardó que convoca i patrocina la Diputació de la Corunya.

## Obra publicada
### Novel·les

* Leo en la cama (Espasa, 1999)
* Los pozos de la nieve (Acantilado, 2008)
* Venían a buscarlo a él (Acantilado, 2010)
* Yo soy El Otro (2014)

### Llibres de relats

* Ladera norte (Acantilado, 2001)

### Obres col·lectives

* Rusia imaginada, edición de Care Santos, Nevsky Prospects, 2011

### Assaig

* Galería sexual. Retratos femeninos (Cirene, 1995)
* pròleg als Cuentos de E. T. A. Hoffmann (Austral, Espasa Calpe, 1998)
* La imagen de la mujer en la literatura (Anaya, 2000)

### Novel·les juvenils

* Catorce gotas de mayo (Anaya, 1998)
* Fuera del alcance de los niños (Anaya, 1999)
* Ammor en Ammán (Anaya, 2001)

## Referències

* ↑ «Berta Vias Mahou». El Acantilado. Arxivat de l'original el 18 de novembre 2015. [Consulta: 17 novembre 2015].
* ↑ Regás, Rosa. «Ellas». El mundo. [Consulta: 17 novembre 2015].
* ↑ «Berta Vías gana el premio Torrente Ballester con la novela «Yo soy el otro»». La Voz de Galicia [Consulta: 17 novembre 2015].

## Enllaços externs

* Biografia a escritoras.com
# Bharejda

Bharejda fou un petit estat tributari protegit del districte de Jhalawar, al Kathiawar, Presidència de Bombai. Estava format només per un poble, amb dos tributaris separats. Els ingressos estimats eren de 246 lliures i pagava un tribut de 10 lliures al govern britànic i de 3 lliures com a sukri per compte d'Ahmedabad.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Brongniartia

Brongniartia és un gènere de plantes amb flors pertanyent a la família de les Lleguminoses. Comprèn 79 espècies descrites i d'aquestes, només 58 d'elles són acceptades.

## Taxonomia

El gènere va ser descrit per Carl Sigismund Kunth i publicat a Nova Genera et Species Plantarum. L'espècie tipus és: Brongniartia mollis Kunth

## Taxonomia

* Brongniartia abbottiae I.M.Johnston
* Brongniartia alamosana Rydb.
* Brongniartia argentea Rydb.
* Brongniartia argyrophylla McVaugh
* Brongniartia caeciliae Harms
* Brongniartia canescens (S.Watson)Rydb.
* Brongniartia cordata McVaugh
* Brongniartia cuneata Lyman B.Smith & B.G.Schubert
* Brongniartia diffusa Rose
* Brongniartia discolor Brandegee
* Brongniartia foliolosa Hemsley
* Brongniartia funiculata Lyman B.Smith & B.G.Schubert
* Brongniartia glabrata Hook. & Arn.
* Brongniartia goldmanii Rose
* Brongniartia guerrerensis J.Jimenez-Ramirez & J.L.Contreras
* Brongniartia hirsuta Rydb.
* Brongniartia imitator McVaugh
* Brongniartia inconstans S.Watson
* Brongniartia intermèdia Moric.
* Brongniartia luisana Brandegee
* Brongniartia lunata Rose
* Brongniartia lupinoides (Kunth)Taubert
* Brongniartia magnibracteata Schldl.
* Brongniartia minima McVaugh
* Brongniartia minutifolia S.Watson
* Brongniartia mollicula Brandegee
* Brongniartia mollis Kunth
* Brongniartia mortonii McVaugh
* Brongniartia norrisii McVaugh
* Brongniartia nudiflora S.Watson
* Brongniartia oligosperma Baillon
* Brongniartia pacifica McVaugh
* Brongniartia paniculata Rydb.
* Brongniartia parvifolia Rose
* Brongniartia pauciflora Rydb.
* Brongniartia peninsularis Rose
* Brongniartia podalyrioides Kunth
* Brongniartia pringlei Rydb.
* Brongniartia proteranthera Lyman B.Smith & B.G.Schubert
* Brongniartia revoluta Rose
* Brongniartia robinioides Kunth
* Brongniartia rozynskii Standley
* Brongniartia seleri Harms
* Brongniartia sericea Schldl.
* Brongniartia shrevei Wiggins
* Brongniartia sousae O.Daurat
* Brongniartia suberea Rose
* Brongniartia tenuifolia Standley
* Brongniartia trifoliata Brandegee
* Brongniartia ulbrichiana Harms
* Brongniartia vazquezii O.Dorado
* Brongniartia vicioides M.Martens & Galeotti

## Referències

* ↑ «Brongniartia» (en anglès). The Plant List. The Royal Botanic Gardens, Kew i Missouri Botanical Garden.
* ↑ Kunth, Carl Sigismund. Nova Genera et Species Plantarum. 6. 4a ed., 1824, p. 465–469, pl. 587–588.
* ↑ «Brongniartia». Tropicos.org. Missouri Botanical Garden. [Consulta: 16 setembre 2012].
* ↑ Dorado, Oscar «Brongniartia vazquezii (Fabaceae: Faboideae), a New Species from the State of Morelos, Mexico». Systematic Botany, 14, 1, 01-01-1989, pàg. 20. DOI: 10.2307/2419048.
# Bouna Coundoul

Bouna Coundoul (Dakar, 4 de març de 1982) és un exfutbolista senegalès de les dècades de 2000 i 2010.
Fou internacional amb la selecció de futbol del Senegal.
Pel que fa a clubs, destacà a Colorado Rapids i New York Red Bulls.

## Referències

* ↑ Bouna Coundoul, Fitxa a Soccerway. Consultat 2 novembre 2017.
* ↑ «News» (en anglès). Arxivat de l'original el 2011-06-16.
* ↑ «Rapids Acquire Allocation Money From New York Red Bulls» (en anglès). OurSports Central, 29-06-2009.
* ↑ stats.cbc.ca
* ↑ Bouna Coundoul a National-Football-Teams.com (anglès)
# Bounahasita

La bounahasita és un mineral de la classe dels halurs. Rep el nom de la mina Bou Nahas, al Marroc, la seva localitat tipus.

## Característiques

La bounahasita és un halur de fórmula química Cu$^+$Cu$^{2+}$₂(OH)₃Cl₂. Va ser aprovada com a espècie vàlida per l'Associació Mineralògica Internacional l'any 2022, sent publicada en el mes de desembre de 2022. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Canadenc de la Natura, al Quebec (Canadà), amb el número de catàleg: cmnmc 89874.

## Formació i jaciments

Va ser descoberta a la mina Bou Nahas, situada al Cercle d'Alnif, dins la província de Tinghir (Regió de Drâa-Tafilalet, Marroc), sent l'únic indret de tot el planeta on ha estat descrita aquesta espècie mineral.

## Referències

* ↑ «Bounahasite» (en anglès). Mindat. [Consulta: 29 setembre 2022].
* ↑ Lykova, Inna; Rowe, Ralph; Poirier, Glenn; Friis, Henrik; Helwig, Kate «Bounahasite, Cu+Cu2+2(OH)3Cl2, a new mineral from the Bou Nahas Mine, Morocco». Mineralogical Magazine, 87, 2, 01-04-2023, pàg. 218–224. DOI: https://doi.org/10.1180/mgm.2022.133 [Consulta: 4 juliol 2023].
# Birnin Kebbi

Birnin Kebbi és una ciutat de Nigèria, capital de l'estat de Kebbi. La seva població estimada és de 125.594 habitants. És capçalera d'una àrea de govern local (LGA) amb 268.420 habitants (2006).
La població és de majoria haussa i fulani i gairebé tots musulmans. Antic establiment dels kebbawa, subgrup haussa, fou ocupada per Muhammad Kanta, el fundador del regne de Kebbi, el 1516; formà part després del regne de Kebbi que era un dels banza bakwai (el set estats hausses il·legítims) que s'estenia pel que avui és el nord-oest de Nigèria i el sud-oest del Níger. Conflictes interns van portar al rei de Kebbi, Tomo, a traslladar la seva capital de Surame, 100 km al nord-est, a Birnin Kebbi vers 1700. La ciutat va seguir sent la capital de Kebbi fins al 1805, quan va ser cremada en la gihad Fulani ("guerra santa") per Abdullahi dan Fodio, germà del líder de la gihad (Usman Dan Fodio) i que fou després emir de Gwandu. Després Birnin Kebbi es va incorporar a l'emirat fulani de Gwandu el 1831, i es va eclipsar la seva importància política enfront de la ciutat de Gwandu (Gando) a 48 quilòmetres a l'est, i com a centre de caravanes i mercat a la vora del riu fou eclipsada per Jega, a 32 km al sud-est, que es trobava al capdavant de la navegació pel riu Zamfara, un afluent del riu Sokoto. Irònicament, mentre Argungu a prop de 50 quilòmetres al nord-est, es va convertir en la seu tradicional de l'ara emir de Kebbi el 1827, Birnin Kebbi va esdevenir la seu de l'emirat de Gwandu quan l'emir Haliru es va establir allí el 1906. Birnin Kebbi va esdevenir també la capital de l'estat nigerià de nova creació de Kebbi el 1991.
Birnin Kebbi ha disminuït com a port fluvial a causa de la sedimentació, així com les condicions polítiques; ara serveix com un punt de recollida per al tabac, cacauets (maní), i l'arròs, i com un important centre de mercat local en el mill, la melca, l'arròs, el peix, cabres, bestiar, pells i cotó. És el lloc d'una universitat politècnica de l'estat i una estació d'arròs d'investigació del govern.

## Referències

* Enciclopèdia Britànica
# Caenorhabditis elegans

Caenorhabditis elegans és un cuc nematode que mesura aproximadament 1 mm de longitud, i viu en ambients temperats. Ha sigut un important organisme model d'estudi per a la biologia, molt especialment en la genètica del desenvolupament, a partir dels anys 70. La seva curta vida el fa adequat per a l'estudi de diferents gens a través de la transgènesi. És l'únic ésser viu del que se'n sap l'origen i desenvolupament embrionari de totes les cèl·lules que el componen.

## Connectoma

El primer (i fins ara l'únic) connectoma totalment reconstruït pertany al cuc rodó Caenorhabditis elegans. El principal esforç va començar amb les primeres micrografies electròniques publicades per White, Brenner et al., 1986. Basat en aquest treball seminal, el primer connectoma (llavors anomenat "base de dades de circuits neuronals" pels autors) per a C. elegans es va publicar en forma de llibre amb disquets acompanyats per Achacoso i Yamamoto el 1992.] El primer article sobre la representació informàtica del seu connectoma va ser presentat i publicat tres anys abans el 1989 per Achacoso. El connectoma de C.elegans es va revisar més tard i es va ampliar per mostrar canvis durant el desenvolupament de l'animal.

## Referències

* ↑ «Ay's Neuroanatomy of C. elegans for Computation» (en anglès). CRC Press. Arxivat de l'original el 2019-10-15. [Consulta: 15 octubre 2019].
* ↑ Yamamoto, William S.; Achacoso, Theodore B. «Scaling up the nervous system of Caenorhabditis elegans: Is one ape equal to 33 million worms?». Computers and Biomedical Research, vol. 25, 3, 01-06-1992, pàg. 279–291. DOI: 10.1016/0010-4809(92)90043-A. ISSN: 0010-4809. PMID: 1611892.
* ↑ Achacoso, Theodore B.; Fernandez, Victor; Nguyen, Duc C.; Yamamoto, William S. «Computer Representation of the Synaptic Connectivity of Caenorhabditis Elegans». Proceedings of the Annual Symposium on Computer Application in Medical Care, 08-11-1989, pàg. 330–334. ISSN: 0195-4210. PMC: 2245716.
* ↑ «Structural properties of the Caenorhabditis elegans neuronal network». PLOS Computational Biology, vol. 7, 2, 01-02-2011, pàg. e1001066. Bibcode: 2011PLSCB...7E0010V. DOI: 10.1371/journal.pcbi.1001066. PMC: 3033362. PMID: 21304930.
* ↑ Cook, Steven J.; Jarrell, Travis A.; Brittin, Christopher A.; Wang, Yi; Bloniarz, Adam E.; Yakovlev, Maksim A.; Nguyen, Ken C. Q.; Tang, Leo T.-H.; Bayer, Emily A. «Whole-animal connectomes of both Caenorhabditis elegans sexes». Nature, vol. 571, 7763, 03-07-2019, pàg. 63–71. Bibcode: 2019Natur.571...63C. DOI: 10.1038/s41586-019-1352-7. PMC: 6889226. PMID: 31270481.
* ↑ «A community-developed open-source computational ecosystem for big neuro data». Nature Methods, vol. 15, 11, 01-10-2018, pàg. 846–847. arXiv: 1804.02835. Bibcode: 2018arXiv180402835B. DOI: 10.1038/s41592-018-0181-1. PMC: 6481161. PMID: 30377345.
# Bovalino

Bovalino és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 90 km al sud-oest de Catanzaro i a uns 46 km a l'est de Reggio de Calàbria. A 1 de gener de 2019 la seva població era de 8.943 habitants.
Bovalino limita amb els municipis següents: Ardore, Benestare, Casignana i San Luca.

## Referències

* ↑ «Resident population on 1st january» (en anglès). ISTAT. [Consulta: 3 febrer 2020].
# Bova Marina

Bova Marina és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 120 km al sud-oest de Catanzaro i a uns 30 km al sud-est de Reggio de Calàbria. A 1 de gener de 2019 la seva població era de 4.200 habitants.
Bova Marina limita amb els municipis de Bova, Condofuri i Palizzi.

## Referències

* ↑ «Resident population on 1st january» (en anglès). ISTAT. [Consulta: 3 febrer 2020].
# Brissago

Brissago és una comuna suïssa del Cantó de Ticino, situada al districte de Locarno, prop d'Isole. Limita al nord-oest i nord amb la comuna de Centovalli, al nord-est amb Ascona i Ronco sopra Ascona, a l'est (de l'altre costat del llac Major) amb Gambarogno, al sud-est amb Pino sulla Sponda del Lago Maggiore (IT-VA) i Tronzano Lago Maggiore (IT-VA), al sud amb Cavaglio-Spoccia (IT-VB), i al sud-oest amb Cannobio (IT-VB).
El 2004 s'hi va disputar el Campionat del món d'escacs (clàssic), entre Peter Leko i Vladímir Kràmnik.

## Referències

* ↑ «World Chess Championship Kramnik-leko Brissago 2004». Centro Dannemann. [Consulta: 25 octubre 2020].
* ↑ «Kramnik vs Leko, 2004». chessGames.com. [Consulta: 25 octubre 2020].

## Enllaços externs

* Brissago - Lloc web oficial
* Brissago en Alemany, Francès o Italià al Diccionari històric de Suïssa.
# Blauet aiguamarina

El blauet aiguamarina (Alcedo coerulescens) és una espècie d'ocell de la família dels alcedínids (Alcedinidae) que habita manglars i pantans costaners de les illes de la Sonda, a Sumatra, Java, Bali, Lombok i Sumbawa.
# Caffe (programari)

Caffe és un entorn de programari dins l'àmbit d'aprenentatge profund, desenvolupat originàriament per Yangqing Jia com a part del seu projecte de doctorat a la universitat UC Berkeley. El programari Caffe és de tipus codi obert i està sota la llicència BSD. Caffe està codificat en llenguatge C++ amb una interfície Python.

## Característiques

* Funcionalitat : suporta CNN, RCNN, LSTM i xarxes neuronals. Compatible amb acceleradors de GPU usant CuDNN de Nvidia.
* Velocitat : pot processar més de 60 milions d'imatges per dia amb una sola GPU NVIDIA K40.
* Arquitectura : extensible a través de contribucions de la seva comunitat.

## Aplicacions

* Reconeixement d'imatges i vídeo.
* Reconeixement de so.
* Implementació de xarxes neuronals.

## Referències

* ↑ «Deep Learning with The Intel® Distribution for Caffe | Intel® Software» (en anglès). https://software.intel.com.+[Consulta: 22 agost 2017].
* ↑ «Software and Hardware Configurations for Running Caffe on NVIDIA GPUs» (en anglès). http://www.nvidia.com.+[Consulta: 22 agost 2017].
* ↑ «Art of Deep Learning» (en anglès). https://www.youtube.com.+[Consulta: 22 agost 2017].
* ↑ «Caffe | Deep Learning Framework» (en anglès). caffe.berkeleyvision.org. [Consulta: 22 agost 2017].

## Vegeu també

Comparativa de programaris d'aprenentatge profund
# Burofax

El burofax és un servei utilitzat per a l'enviament urgent de documents que requereixin d'un lliurament indiscutible, servint de prova enfront de tercers, que es lliura sempre sota signatura del destinatari.
Aquest servei que va néixer a Espanya com un enviament de fax des d'una oficina de correus, posteriorment ha anat evolucionant fins a oferir la possibilitat que la seva imposició sigui en línia. Tot i que és marca registrada de Correos d'Espanya (M-2929970), el terme es fa servir sovint com a genèric.
Les diferents empreses que comercialitzen aquest servei, ofereixen com a element complementari la certificació de text, alguna d'elles fins i tot testimoniatge notarial de la mateixa, en la qual se certifica el contingut de l'enviament així com el resultat d'aquest, per la qual cosa constitueix prova plena d'haver-se enviat una comunicació concreta en la data certificada a un destinatari determinat. És àmpliament utilitzat en l'àmbit del dret privat.

## Referències

* ↑ «El burofax no es exclusividad de Correos» (en castellà), 19-02-2012. [Consulta: 5 febrer 2013].
# Brantley

Brantley és una població dels Estats Units a l'estat d'Alabama. Segons el cens del 2007 tenia 915 habitants.

## Demografia

Segons el cens del 2000, Brantley tenia 920 habitants, 406 habitatges, i 261 famílies. La densitat de població era de 112,4 habitants/km².
Dels 406 habitatges en un 28,8% hi vivien nens de menys de 18 anys, en un 38,2% hi vivien parelles casades, en un 23,2% dones solteres, i en un 35,5% no eren unitats familiars. En el 34,5% dels habitatges hi vivien persones soles el 19,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,9% tenia menys de 18 anys, un 5,9% entre 18 i 24, un 27% entre 25 i 44, un 21,5% de 45 a 60 i un 20,8% 65 anys o més.
L'edat mediana era de 40 anys. Per cada 100 dones hi havia 73,3 homes. Per cada 100 dones de 18 o més anys hi havia 63,7 homes.
La renda mediana per habitatge era de 21.574 $ i la renda mediana per família de 30.078 $. Els homes tenien una renda mediana de 26.063 $ mentre que les dones 20.000 $. La renda per capita de la població era de 14.108 $. Aproximadament el 18,8% de les famílies i el 24,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Branzell

Branzell és una masia situada al municipi d'Amer, a la comarca catalana de la Selva.

## Referències

* ↑ «Branzell». Gran Enciclopèdia Catalana. Barcelona: Grup Enciclopèdia Catalana.
# Bodies: The Exhibition

Bodies: The exhibition és una exposició que mostra cossos humans que han estat dissecats i conservats a través d'un procés anomenat plastinació per donar a conèixer els diferents sistemes del cos humà. L'exposició es va inaugurar a Tampa, Florida el 20 d'agost de 2005. És similar a l'exposició Body Worlds, inaugurada el 1995. A Barcelona, la mostra es va poder visitar, el 2007, a les Drassanes Reials de Barcelona.

## Organització de l'exposició

L'exposició mostra el sistema esquelètic i altres sistemes com el muscular, el nerviós, el circulatori, el respiratori, el reproductiu, l'aparell urinari i el digestiu; així com al desenvolupament prenatal en el recorregut per diferents sales.
Mostra òrgans interns i sistemes orgànics. Els cossos escenificaven posicions actives i els fetus es mostraven en diverses etapes de desenvolupament. Alguns dels cossos es disposaven escenificant activitats diverses com una partida de pòquer o la direcció d'una orquestra. Es podia observar el pulmó contaminat d'un fumador d'adult i d'un fetus així com artèries i venes esteses sense cap cos. Una secció inclou diversos fetus en diferents etapes de desenvolupament, morts per avortament.
L'exposició va ser organitzada per l'empresa Premier Exhibitions, que rebia els cadàvers per a la recerca del govern xinès al·legant que no tenien cap parent o familiars que reclamessin els cossos. Les disseccions van tenir lloc a la Universitat de Dalian a Liaoning, Xina.

## Preservació dels cossos i òrgans

La decadència dels cossos s'evita mitjançant la plastinació, un procés patentat el 1970 per l'anatomista Gunther von Hagens. L'essència del procés és la substitució d'aigua i material gras en les cèl·lules del cos primer per acetona i després per plàstics, com goma de silicona, el poliester o la resina epoxy.

## Referències

* ↑ Ulaby, Neda. «Origins of Exhibited Cadavers Questioned». NPR.org. National Public Radio, 11-08-2006. [Consulta: 11 maig 2018].
* ↑ «“BODIES...The Exhibition” Makes its World Debut», 20-02-2009. Arxivat de l'original el 2009-02-20. [Consulta: 8 setembre 2021].
* ↑ Espinosa, Guillermo «De Carne y hueso» (en castellà). El País [Madrid], 08-11-2007. ISSN: 1134-6582.
* ↑ Lehm, Dirk Von «The body as interactive display: examining bodies in a public exhibition» (en anglès). Sociology of Health & Illness, 28, 2, 2006, pàg. 223–251. DOI: 10.1111/j.1467-9566.2006.00489.x. ISSN: 1467-9566.
* ↑ «Plastinated Bodies – China Organ Harvest Research Center» (en anglès americà). [Consulta: 8 setembre 2021].
* ↑ García-Alandete, Joaquín «¿Es arte la exposición de cadáveres plastinados?: Reflexiones sobre la obra de Gunther von Hagens» (en castellà). En-claves del pensamiento, 5, 10, 01-12-2011, pàg. 39–54. ISSN: 1870-879X.
# Cal Batlle (Pacs del Penedès)

Cal Batlle és una obra de Pacs del Penedès (Alt Penedès) inclosa a l'Inventari del Patrimoni Arquitectònic de Catalunya.

## Descripció

És un edifici situat a la plaça Major de Pacs, al nucli més important i antic del poble. És una casa entre mitgeres formada per planta baixa, pis i golfes, amb coberta de teula àrab. La façana, de composició senzilla, presenta com a elements remarcables el portal adovellat i les finestres emmarcades en pedra. També són interessants les motllures i mènsules interiors.

## Història

Cal Batlle té el seu origen en l'època medieval.

## Referències

* 1 2 «Cal Batlle». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Botifarra traïdora

La botifarra traïdora, corada o llangoïssa traidura és un embotit tradicional de les comarques pirinenques de l'Alta Ribagorça, Alt Urgell, Pallars Jussà, Pallars Sobirà i la Vall d'Aran. És considerat un dels embotits més populars de les comarques pirinenques. Se solia menjar els dies posteriors a la matança del porc. Té un color més fosc que altres botifarres crues, i s'elabora amb retalls, ronyons, carns del cap i en algunes ocasions, freixures, que s'emboteixen en un budell prim. Es pot preparar a la brasa o a la paella, o com a complement de brous i escudelles.

## Característiques

Es tracta d'un embotit que pertany a la categoria de les botifarres crues i és apreciada per al consum immediat, ja que és molt greixosa i es fa rància ràpidament.
La botifarra traïdora es presenta en enfilades, amb un calibre que pot variar entre 24 i 45 cm. cada porció. És d'un color vermell-marronós, més fosc que la resta de botifarres crues.
Per la seva elaboració, es trien les carns: retalls, ronyons, i carns de cap del porc. Excepcionalment s'afegeixen freixures. Es trossegen les carns i els greixos, es piquen i es pasten. Després es salpebren i s'emboteixen dins d'un budell prim de porc. Un cop embotida la pasta es lliga, que en aquest cas és de forma manual.
Actualment, la comercialització d'aquesta botifarra únicament es pot trobar en algunes cansaladeries de les comarques on s'elabora. De la mateixa manera que la botifarra crua, es pot menjar a la brasa o a la paella. També és freqüent fer-la servir com a complement de brous i escudelles.

## Referències

* ↑ La Cuina comarca a comarca : Alta Ribagorça - Val d'Aran. [Barcelona]: Ciro, DL 2005. ISBN 84-609-6700-X.
* ↑ Contreras. pàg 23.

## Bibliografia

* Contreras, Jesús; Juanjo Cáceres, Elena Espeitx. Els Productes de la terra. Generalitat de Catalunya. Departament d'Agricultura, Ramaderia i Pesca, 2003. ISBN 84-393-6213-7.

## Enllaços externs

* LleidaTur (Gastronomia). Arxivat 2014-08-28 a Wayback Machine.
Gastronomia dels territoris catalanoparlants :
Companatges i condiments :